### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2017-2537 Dok.nr. 710-2017-136032 Sagsbehandler DPSVE | | 33.                 1. budgetopfølgning 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 1.
budgetopfølgning 2017 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningen er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med en række budgetområder, som
er under observation i forhold til budgetoverholdelse. Job og Økonomi vurderer,
at der på observationsområderne foreløbigt er merudgifter på i alt netto 7,1
mio. kr. Den foreløbige vurdering viser merudgifter på ældreområdet på 8,45
mio. kr. På sundhedsområdet forventes mindreudgifter på 3,15 mio. kr. På
handicap- og psykiatriområdet forventes merudgifter på 1,15 mio. kr., mens der
vedrørende byggesagsgebyrer forventes mindreindtægter på ca. 650.000 kr. Der
søges ikke tillægsbevilling til observationsområderne på nuværende tidspunkt,
da der er tale om budgetområder, hvor der fortsat kan ske væsentlige ændringer
i forbruget. Job og Økonomi vurderer derfor, at der stadig er stor usikkerhed
om årsresultatet.

Udover observationsområderne foreslår Job og Økonomi, at
driftsbudgettet samlet set reduceres med 28,2 mio. kr. i 1. budgetopfølgning
2017. Den væsentligste reduktion af budgetterne vedrører indkomstoverførsler på
Arbejdsmarkedsudvalgets område. Job og Økonomi forventer i den forbindelse, at
der også på landsplan er færre udgifter til indkomstoverførsler, og at der
derfor er mulighed for, at der vil ske en midtvejsregulering af bloktilskuddet,
så det reduceres. Det vil betyde færre indtægter, som i givet fald vil indgå i
2. budgetopfølgning.

*Serviceudgifter*

I forhold til det vedtagne budget 2017 er budgettet til
serviceudgifter tidligere reduceret med 300.000 kr. i forbindelse med 3.
budgetopfølgning 2016.

I 1. budgetopfølgning 2017 reduceres budgettet til
serviceudgifter med yderligere 4,2 mio. kr. På de demografiafhængige områder
reduceres budgetterne med i alt 2,5 mio. kr. som følge af en lavere
befolkningsvækst end forudsat. Herudover medfører det lavere antal flygtninge
og familiesammenførte en reduktion af budgettet til serviceudgifter på 1,6 mio.
kr. Endvidere foreslås alle lønbudgetter reduceret med i alt 1,2 mio. kr. som
følge KLs forventning til en tilpasning af de kommunale lønninger til en lavere
lønudvikling på det private arbejdsmarked. Endelig foreslås en række andre
tillægsbevillinger.

På observationsområderne, hvor der ikke søges
tillægsbevilling på nuværende tidspunkt, er der forventede merudgifter til
serviceudgifter på 10,2 mio. kr. jf. ovenstående.

På de områder, hvor der overføres over-/underskud mellem
årene forventer institutionslederne i forbindelse med 1. budgetopfølgning 2017
at anvende 3,2 mio. kr. af de overførte overskud fra tidligere år på 30,1 mio.
kr. Forbrug af opsparede midler medfører et kassetræk i 2017. I budgettet for
2017 er der afsat et budget på 18 mio. kr., så institutionerne har mulighed for
at anvende opsparede overskud. Institutionernes forbrug af opsparede midler
påvirker dermed Favrskov Kommunes samlede serviceudgifter med forventede
mindreudgifter på 14,8 mio. kr.

Det samlede forventede mindreforbrug på serviceudgifterne
udgør 9,1 mio. kr. i 2017 inklusiv tidligere afgivne tillægsbevillinger,
observationsområder, forslag til tillægsbevillinger i 1. budgetopfølgning samt
forbrug af opsparede midler.

KL forventer, at kommunernes serviceramme reduceres i 2017
som følge af lavere pris- og lønudvikling. Reduktionen svarer til ca. 4,1 mio.
kr. for Favrskov Kommune. I forhold til den korrigerede serviceramme forventes
samlede mindreudgifter på 5 mio. kr. i 1. budgetopfølgning 2017.

|  |  |
| --- | --- |
| **Vurdering af serviceudgifter i 2017** | **Mio. kr.** |
| Afgivne tillægsbevillinger i 2017 (inden 1. budgetopfølgning) | -0,3 |
| Observationsområder i 1. budgetopfølgning 2017 | 10,2 |
| Forslag til reduktion af budgettet til serviceudgifter i 1. budgetopfølgning 2017 | -4,2 |
| Forventet mindreforbrug af opsparede midler (decentraliseringsaftaler mv.) i forhold til den budgetterede ramme | -14,8 |
| **Forventet merforbrug på serviceudgifter i alt** | **9,1** |
| *Forventet nedjustering af servicerammen* | *4,1* |
| **Forventet merforbrug på serviceudgifter i forhold til korrigeret serviceramme** | **-5,0** |

*Indkomstoverførsler*

Det foreslås, at budgettet til indkomstoverførsler
reduceres med i alt 22,7 mio. kr. Heraf vedrører 20,2 mio. kr. mindreudgifter
på Arbejdsmarkedsudvalgets område til bl.a. integrationsydelse og
driftsudgifter til flygtninge og familiesammenførte samt mindreudgifter til
jobafklaring, sygedagpenge, fleksjob mv.

På Børne- og Skoleudvalgets område foreslås det, at
budgettet til tabt arbejdsfortjeneste samt merudgifter ved forsørgelse af børn
med nedsat funktionsevne reduceres med i alt 2,5 mio. kr. i 1. budgetopfølgning
2017.

Job og Økonomi forventer, at udgifterne til
indkomstoverførsler på landsplan ligeledes ligger under de forudsætninger, der
indgik i økonomiaftalen mellem regeringen og KL. Såfremt det er tilfældet, vil
kommunernes bloktilskud som tidligere nævnt blive reduceret medio 2017.

*Medfinansiering af sygehusene*

Det foreslås, at budgettet til aktivitetsbestemt
medfinansiering af sygehusene reduceres med 5,3 mio. kr. Reduktionen skyldes
primært regelændringer, hvor Favrskov Kommunes indtægter fra bloktilskuddet
reduceres tilsvarende.

*Budgetomplaceringer mv.*

I budgetopfølgningen foreslås der en række
budgetomplaceringer. Det gælder bl.a. udmøntning af indkøbsbesparelser i
institutionernes budgetter som følge af nye indkøbsaftaler. Der foreslås
ligeledes en budgetneutral omplacering vedr. bygningsdrift.

Endvidere foreslås det, at rammen for Favrskov Kommunes
mellemfinansiering af projekter, der modtager bevilling fra LAG eller
Landsbyrådet, forøges fra 1,5 mio. kr. til 2 mio. kr. Endelig foreslås en
budgetomplacering vedr. provenuet fra salg af KMDs ejendomme, som foreslås
anvendt til udgifter i forbindelse med monopolbruddet på KMDs systemer.

*Anlæg*

Det korrigerede anlægsbudget på
det skattefinansierede område (eksklusiv ældreboliger og jordforsyning) udgør 184
mio. kr. i 2017. Heraf udgør det oprindelige budget 82 mio. kr., hvortil kommer
overførte midler fra 2016 samt tillægsbevillinger i 2017.

Medio maj 2017 er der forbrugt
ca. 18 mio. kr. Job og Økonomi forventer på nuværende tidspunkt, at udgifterne
i 2017 vil udgøre ca. 125 mio. kr. Det resterende anlægsbudget på ca. 59 mio.
kr. forventes overført til 2018 til færdiggørelsen af de planlagte projekter.

I budgetopfølgningen foreslås,
at byrådet giver anlægsbevilling med tilhørende rådighedsbeløb til indtægter på
i alt 6,577 mio. kr. vedr. salg fire af erhvervsgrunde.

Det foreslås, at det afsatte
rådighedsbeløb i 2017 på 3,5 mio. kr. vedr. nedklassificering af veje tilføres
kassebeholdningen.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2017** | **2018-21** |
| Økonomiudvalget | 5.804 | 0 |
| Teknik- og Miljøudvalget | -48 | 0 |
| Børne- og Skoleudvalget | -5.036 | 0 |
| Social- og Sundhedsudvalget | -7.397 | 0 |
| Arbejdsmarkedsudvalget | -21.200 | 0 |
| Kultur- og Fritidsudvalget | -305 | 0 |
| **I alt** | **-28.182** | **0** |

Note: Minus angiver mindreforbrug, som tilføres
kassebeholdningen.

Størstedelen af mindreudgifterne vedrører
indkomstoverførsler på Arbejdsmarkedsudvalgets område. Som tidligere nævnt
vurderer Job og Økonomi, at der også på landsplan er mindreudgifter til
indkomstoverførsler, og at der dermed muligvis vil ske en midtvejsregulering af
kommunernes bloktilskud, så det reduceres.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på 5.804.000 kr., som finansieres af kassebeholdningen.

2. At der inden for Teknik- og Miljøudvalgets område gives en samlet
tillægsbevilling på [adresse] kr., som tilføres kassebeholdningen.

3. At der inden for Børne- og Skoleudvalgets område gives en samlet
tillægsbevilling på [adresse] kr., som tilføres kassebeholdningen.

4. At der inden for Social- og Sundhedsudvalgets område gives en samlet
tillægsbevilling på -7.397.000 kr., som tilføres kassebeholdningen.

5. At der inden for Arbejdsmarkedsudvalgets område gives en samlet
tillægsbevilling på [adresse] kr., som tilføres kassebeholdningen.

6. At der inden for Kultur- og Fritidsudvalgets område gives en samlet
tillægsbevilling på -305.000 kr., som tilføres kassebeholdningen.

7. At budgetomplaceringerne godkendes.

8. At rammen for mellemfinansiering af projekter, der modtager bevilling
fra LAG eller Landsbyrådet, forøges fra 1,5 mio. kr. til 2 mio. kr.

9. At der gives en anlægsbevilling med tilhørende rådighedsbeløb på -6,577
mio. kr. til salg af erhvervsgrunde, og at rådighedsbeløbet tilføres
kassebeholdningen.

10. At
rådighedsbeløbet på 3,5 mio. kr. til nedklassificering af veje tilføres
kassebeholdningen.

**BESLUTNING**

**Bilag**

|  |  |
| --- | --- |
| 1. budgetopfølgning 2017 - notat | 710-2017-119373 |